Document ID: 32006D0134

KOMISIJAS LĒMUMS
(2006. gada 13. februāris),
ar kuru nosaka Regulas (EK) Nr. 2182/2002 13. un 14. pantā paredzēto darbību finansēšanai izveidotā Kopienas tabakas fonda resursu orientējošu sadalījumu dalībvalstu starpā 2006. gadā
(izziņots ar dokumenta numuru K(2006) 347)
(2006/134/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 30. jūnija Regulu (EEK) Nr. 2075/92 par jēltabakas tirgus kopīgo organizāciju (1), un jo īpaši tās 14.a pantu,
tā kā:
(1)
Ar 13. un 14. pantu Komisijas 2002. gada 6. decembra Regulā (EK) Nr. 2182/2002, kas nosaka sīki izstrādātus noteikumus Padomes Regulas (EEK) Nr. 2075/92 piemērošanai attiecībā uz Kopienas tabakas fondu (2), paredzētas darbības par labu ražošanas pārorientēšanai. Šīs darbības ir jāfinansē no Kopienas tabakas fonda, kas izveidots ar Regulas (EEK) Nr. 2075/92 13. pantu.
(2)
Attiecībā uz 2006. gadu kopējie pieejamie Kopienas tabakas fonda resursi sasniedz 28,8 miljonus euro, tostarp 50 % ir jāatvēl tabakas ražotāju pārorientēšanai uz citām kultūrām vai citām saimnieciskām darbībām, kas paredz jaunas darba vietas, kā arī pētījumiem šajā jomā.
(3)
Tādējādi ir jānosaka pieejamās summas orientējošs sadalījums attiecīgo dalībvalstu starpā saskaņā ar 17. panta 2. punktu Regulā (EK) Nr. 2182/2002.
(4)
Šajā lēmumā paredzētie pasākumi ir saskaņā ar Tabakas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Regulas (EK) Nr. 2182/2002 13. un 14. pantā paredzēto darbību finansēšanai izveidotā Kopienas tabakas fonda resursu orientējošs sadalījums dalībvalstu starpā 2006. gadam tiek noteikts saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2006. gada 13. februārī

Labels: 18
15
17
6